Inċident f’Bulebel li seħħ għall-ħabta tas-1.30 p.m. u li seta’ kellu konsegwenzi ħafna aktar gravi, fortunatament spiċċa b’wiċċ il-ġid għax ħadd ma weġġa. Qarreja ta’ tvm.com.mt li rat l-inċident iseħħ quddiemha u bagħatilna dan ir-ritratt, qalet li l-ħabta seħħet għax waħda mill-karozzi baqgħet ħierġa minkejja li l-‘lights’ kienu qalbu fuq l-aħmar. Qalet li spiss tinzerta min jażżarda jibqa’ ħiereġ meta t-‘traffic lights’ ikunu qed jaqilbu. Kompliet li kulħadd għandu jżomm f’moħħu li biex jiffranka ftit sekondi milli joqgħod jistenna l-‘lights’ jerġgħu jaqilbu, meta jwebbes rasu u jibqa’ ħiereġ, jaf tiġih agħar!